aa. MM iynu 





CAN NEWYDD 


YN GOSOD ALLAN 


GARWRIAETH 


bILLY WILLIAMS 


A HANNAH JOHNSON, 
O LANHAFREN. 


GAN JOHN JAMES, LLANDYSSUL. 


Tai6O0LION siroedd Cymru, yn fawrion ac yn fân, 
'O dewch yn nes i wrando ar air neu ddau o gân ; 
Cewch glywed genyf hanes yn llon mewn geiriau llawn 


“ Am fab a merch fu'n caru heb gel yn gywir iawn. 


Yr oedd y ferch foneddig o berchen llawer iawn, 
O aur ac arian hefyd, a thiroedd llydain llawn ; 
A'i glendid yn rhagori ar ferched tref a gwlad, 

A hi oedd 'r unig blentyn a feddai'i mam a'i thad. 


Hi roes ei bryd a'i ffansi, a'i bwriad oll i gyd, 

Ar garu mab i ffermwr heb fawr o betbau'r byd : 

Gwrthododd hi arglwyddi, marchogion teg eu gwawr, 

Gan dd'weyd mai gwell yw cariad na chyfoeth India 
fawr. 


'Nol iddynt hwy gytuno i briodi trwy fawr serch, 
Aeth rhywrai'n glau â'r newydd at dad a mam y ferch, 
A'r 'sgwire pan y clywodd, a neidiodd ar ei dra'd, 
Fel un o'r dynion ffolaf fu erioed o fewn i'r wlad, 


Danfonodd am gwnstebli i ddala'r feinir lon, 
Yn fuan gorfu iddi ymddangos ger ei fron ; 
Fe dd'wedai mynai 'i danfon i bant i'r gwledydd pell, 


'Os na wnai wrando ei gynghor, a matchio'n llawer gwell. 








2 





Pe baech chwi yn fy anfon i bant ym mhell o dir, 
Neu'm gosod mewn tywyllwch dan gloion dewrion dur, 
Cewch weled yn y diwedd na fyddai'ch gwaith ond ffol, 
Fe gym'ra 'nhynu'n ddarnau cyn tynaf fi yn ol. 


Hi ga'dd ei rhoi dan gloion dros bedwar mis ar ddeg, 
A'i chadw mewn tywyllwch neb ddim o chwareu teg ; 
Er cymmaint ga'dd ei phoeni heb neb i wrando ei chwyn, 
Yr oedd hi'n foddlawn marw dan gloion er ei fwyn. 


Dywedai'i thad os matchiai â'r marchog teg eì wawr, 
Oedd berchen tai a thiroedd, ac aur ac arian mawr, 
Cai ryddid i dd'od allan, a pharch a chlod yn siwr, 
On'd e cai chadw yno, a bwyta bara a dwr. 


Pe bawn i'n cael fy newis o'r bonedd ym mhob lle, 
Ni chym'ra i neb wy'n 'nabod yn briod ond efe; 
Fy anwyl dad rhowch ryddid i mi gael d'od i ma's, 
'Does dim yn well na chariad ar wyneb daiar las. 


Mi'ch cadwaf mewn tywyllwch tra paro'm dyddiau i, 
Heb feddu cwys o'm daiar, na dyfod byth i'm ty, 

Heb weled haul na lleuad, na llewyrch mewn un lle, 
Oni wnewch chwi roddi ffarwel am byth i'w gwmni e. 


'Dwy'n ceisio dim un fodfedd o'ch tai a'ch tiroedd chwi,. 
'Rwy'n foddlon myn'd heb ddimai i bant oddi wrth eich 
Gwell genyf hela'm living trwy'r wladoleile, [ty 
Na chael meddiannau'r deyrnas, a cholli ei gwmni e. 


A'r mab 'mhen pedair blynedd ddyfeisiai'r ffordd mewn. 
brad, j 

I weithio coffín newydd fel gallai dwyllo ei thad ; 

A'r cwmp'ni aeth i gladdu y coffin hardd ei wedd, 

Gan ddyweyd fod Billy Williams yn gorwedd yn y bedd. 


Pan glywa'i thad roi Billy i ofwedd yn y pridd, 

Fe gyrchai'r agoriadau gael tynu ei ferch yn rhydd, 
Gan ddweyd, Mi fyna'ch matchio â'r Sguire teg o bryd,. 
Yr hwn a all eich cadw fel duwies gynhes glyd. 

Os rhowd y glân ei ddeurudd i orwedd yn y pridd, 

Er mwyn y mab mi rodia â'm dwylaw bach yn rhydd ;: 
Ond nid oes imi obaith gael gwel'd ei wyneb mwy, 

O gariad darfu iddo ddyoddef marwol glwy'. 


Ym mhen y tri diwrnod, cyfarfu'r mab â'r ferch, 

Y seren fwyn garedig oedd wedi tynu ei serch ; 
Cofleidiai a chusanai y gangen deg o bryd, — 

Bl'e gwelwch ddau mor ffyddlawn yn caru o fewn i'r byd ? 


. Roedd well gan Hannah Johnson gael gwel'd ei wyneb 


pryd, 
Na phe bai'n cael meddiannau y ddaiar yma i gyd; 
A'r dagrau o lawenydd yn ffrydio ei deurudd mwyn, 
A'i chariad rhwng ei breichiau yn gwrando ar ei chwyn. 


Oddi yno o flaen offeiriad yr aethant hwy ill dau, 
Danfonwyd am y Jicense i gael priodi'n glau; 

Ac yno hwy briodwyd er gwaetha'i mam a'i thad, 
Maent heddyw gyda'u gilydd er maint y llid a'r brad. 


A'r Sguire pan y clywodd i'r rhai'n briodi eu dau, 
Dechreuodd rwygo ei ddillad, heb wybod beth a wnai;. 
O falais at ei blentyn, fe dd rysodd sense y dyn, 

Fe gym'rodd ddose o wenwyn, nes iddo ladd ei hun. 


Gwell fuasai iddo syrthio o flaen gorseddfa gref, 

A. llefain am faddeuant ar Awdwr dai'r a nef; 

'Roedd yntau'n gwrando'r gelyn nes marw trwy fawr 
boen, 

A'i enaid ga'dd roi cyfrif o flaen yr addfwyn Oen. 


Cymmerwch chwithau rybudd, bob un sy'n gwrando'r 
gân, 
Am beidio rhwystro cariad byth mwy i fyn'd ym mlaen,. 


' Waith nid oes dim ond angeu i gael o fewn i'r byd, 


All rwystro dau fo'n caru yn ffyddlawn fyn'd nghyd. 

' HEDYDD LON. 








'Rwy'n dysgwyl am y dydd, o 
Hedydd lon, hedydd lon, 

O ddwyfron galon rydd, ; 
Hedydd lon ; ' 

A phan y daw mi ganaf ' h 

A thithau am yr uwchaf, 

Yn llawen i'r cynhauaf 


Hedydd lon, hedydd lon. 


Mae'r gweiriau ar y llawr, 
Hedydd lon, hedydd lon, 
Pa ham nas ceni 'nawr, 
Hedydd lon ? 
Ai'th gywion bach a laddwyd, 
A'th nyth gan ddyn wasgarwyd, ì 
A'th fron gan hiraeth dorwyd, | 
Hedydd lon, hedydd lon ? | 


Os galar ddaw i ti, 

Hedydd lon, hedydd lon, 
Ï ddyn pa sail o'i fri, 

Hedydd lon ? 
Os gofid ddaw mewn gafael, 
Î un esgyna'n uchel, 
b'le ffy'r ymdeithydd isel, 
Hedydd lon, hedydd lon? 


